Jeg dro uten plan, agent eller penger.
Jeg reiste fra Quebec til Hollywood i håp om å leve drømmen.
Når man er ung skuespiller, hører man alltid om folk-
-som tok sjansen og dro til Hollywood og lyktes der.
Alle kjenner historien om Lana Turner som jobbet på apotek, -
-eller Ava Gardner fra sørstatene som ble oppdaget og ble stjerner.
Hvis man er Harvey, en tjukkas fra Queens som plutselig har makt, -
-kan man se på Lana Turner og Ava Gardner og tenke-
-at man kanskje kunne fått ligge med dem.
Han utnyttet kvinners drømmer, og det er en stor makt å ha.
Da han kom inn i livet mitt, trodde jeg at han kunne skape stjerner.
Jeg tenkte at dette kanskje var min store sjanse.
Man hører om sånt, så jeg trodde det skulle skje for meg.
Harvey Weinstein, som står bak berømte filmer, unnskylder nå.
New York Times beskriver adskillige anklager.
Han beskyldes for sextrakassering av ansatte og berømte skuespillere.
Gwyneth Paltrow, Angelina Jolie, og listen blir stadig lengre.
En sjokkerende nyhet i Harvey Weinstein-historien.
Tre nye kvinner anklager Weinstein for voldtekt.
Nesten 80 kvinner beskylder Weinstein for misbruk.
25. MAI 2018
Som man kan se, vil Harvey Weinstein ikke unnslippe rampelyset-
-når han melder seg selv, ikke langt fra kontoret sitt i Tribeca.
Anklagene gjelder hele karrieren. Hvordan slapp han unna med det?
- Hvorfor tok det så lang tid? - Dette må være ydmykende.
Den slags paparazzi er Weinstein ikke vant til. Han har avvist anklagene.
Mr. Weinstein vil erklære seg uskyldig.
Vi har tenkt å avvise anklagene meget hurtig.
Vi mener at de er feil.
Vi mener at de ikke er underbygd av bevismaterialet, -
-og vi mener at Mr. Weinstein vil bli renvasket.
Foregikk samkvemmet med samtykke?
Mr. Weinstein fastholder at seksuelt samkvem foregikk med samtykke.
Mange takk.
Han tror han snakker sant når han sier at det var sex med samtykke.
Hvis han fikk det han ville ha, -
-uansett hva det var, og hva det krevde, så betydde det ingenting.
Han tror at hvis han fikk det han ville ha, så var det med samtykke.
Jeg studerte psykologi og filosofi på Buffalo Universitet.
En bekjent ringte og spurte-
-om jeg ville jobbe bak scenen på en Fleetwood Mac-konsert.
Buffalo var en viktig konsertby. Harvey var byens største promotor.
Hvis man hadde en plate, måtte man snakke med Harvey.
Jeg møtte ham på Buffalo Universitet. Jeg jobbet i skoleavisa.
Da jeg begynte å ta bilder for dem, -
-forsto jeg at de var dyktige og ville opp og fram i verden.
Harvey hadde talentet, Corky hadde forretningssans.
Harvey ville være kjent av alle. Ha styringen og være berømt.
Det lå i hans personlighet at man aldri godtok et nei.
Sånn var han virkelig. Han godtok aldri et nei.
Jeg møtte Harvey for første gang bak scenen på konserten.
Alle var opptatt med ulike ting, -
-og jeg husker at han så på meg. Jeg smilte sikkert.
Han var veldig sjarmerende. Han virket veldig oppriktig.
Jeg ville aldri blitt fysisk tiltrukket av ham, -
-men han var veldig sjarmerende.
Han spurte hva jeg likte. Jeg sa at jeg elsker film.
Han sa at han og broren Bob skulle inn i filmbransjen, -
-og at det kunne være en interessant jobb for meg.
Han fortalte om Miramax. De ville starte et selskap-
-oppkalt etter foreldrene deres, Miriam og Max Weinstein, -
-og det var det han ville jobbe med.
Interessen og kunnskapen var ekte.
Jeg elsker å møte folk som elsker jobben sin, -
-og å få lønn for noe man er interessert i.
Harvey var alltid en streber.
Man visste at hans streben etter suksess-
-og lage filmene han drømte om, ikke ville holde ham i Buffalo.
Han skulle til et møte i New York om en film de ville distribuere.
Han spurte om jeg ville bli med, og jeg grep sjansen.
Vi bodde på et hotell ved Central Park.
Jeg sto i lobbyen mens han sjekket inn.
Han sa at det hadde skjedd en feil. De hadde bare ett rom.
Så sendte jeg ham et blikk og sa at han måtte sove i en stol.
Det virket som et sjekketriks fra hans side, -
-men det verste jeg fryktet, var at han ville si vi lå sammen.
Det kunne jeg levd med.
Jeg tok på T-skjorte og shorts, og så la jeg meg.
Plutselig la Harvey seg naken i senga ved siden av meg.
Jeg sa "Harvey" og dyttet ham vekk.
Først prøvde han å overtale meg.
"Vil du gjøre meg til din fiende for fem minutter av tida di?"
Han bare presset og presset på.
Og han er kjempestor.
Jeg veier 45 kilo. Jeg veide nok 50 kilo den gangen.
Jeg vet ikke hvordan jeg skal forklare det.
Jeg tenkte bare at hvis jeg holdt kjeft ...
... så ville det være overstått på noen minutter.
Jeg ville ikke ha noe av ham.
Jeg slo ham ikke. Jeg prøvde ikke å klore ut øynene på ham.
Men jeg sa nei og dyttet ham vekk.
Mer enn én gang. Og så ga jeg opp.
Jeg var veldig redd.
Jeg dro hjem til Buffalo og sa ikke et ord til noen.
Han sa alltid at politiet var i lomma på ham-
-fordi de jobbet på konsertene når de hadde fri.
Han hadde innflytelse og mye penger.
Han reklamerte mye i avisene. Ingen ville ha trodd på meg.
Det verste er følgeskadene.
Hvordan det påvirker forholdet til dem man er glad i, -
-og de vet ikke hvorfor.
Det ... Altså ...
Det stjeler noe fra en.
Jeg likte aldri musikkbransjen eller å arrangere konserter.
Men jeg har alltid snakket om film.
I starten av karrieren sa folk at jeg måtte gi opp drømmen.
At det ikke ville bli noe av. Det var umulig.
Man må tro på seg selv, holde ut og være overbevist.
Jeg husker at jeg møtte ham og tenkte at han ikke kunne være ekte.
Han er en sann karikatur av-
-en gammel Hollywood-mogul, som ikke har eksistert på flere tiår.
Som barn leste jeg om moguler som Harry Cohen, og tenkte-
-at det ville vært fantastisk å jobbe for en av dem, -
-og det gjorde jeg til slutt.
Jeg dro til intervju hos Miramax som økonomidirektør.
Etter en halv time med Bob kommer Harvey inn og sier: "Hvem er dette?"
Bob sier: "Schmidt er til intervju."
Han så på meg og sa: "Du er ansatt."
Jeg likte at man kunne gå til Bob og Harvey med ideer.
Hvis de likte ideen, så gjorde man det.
Da måtte man få det til å skje. Det var spennende.
SEX, LØGN OG VIDEOTAPE
Min bror jeg bestemmer om vi vil finansiere eller kjøpe en film.
Vi har kjøpt og finansiert mange filmer basert på vår godkjenning.
Vi ville ikke vente tre uker på styremøter. Det liker vi.
I Miramax har vi ikke noe press om å tjene mer penger for hvert år.
Så vi kan gjøre det vi vil, og hvis overskuddet er mindre neste år, -
-har det ingenting å si hvis vi har gjort en god jobb.
Han hadde en enestående sans for markedsføring.
Han kunne gjøre ting ingen andre kunne, -
-for han jobbet med fantastiske mennesker.
Han var fremragende.
Filmene og mulighetene til å lage dem var fantastiske, -
-og Miramax var en av få som gjorde det.
De endret synet på uavhengige filmer-
-og hvor stort publikum kunne være. Det var utrolig.
Vi var kongen på haugen den gangen.
Det var vi, og det var flott.
En kveld sa en av Harveys assistenter:
"Gå innom visningssalen på vei til jobb."
Lyset ble dempet.
Det var "Cinema Paradiso".
Til slutt blir den lille gutten til den gamle mannen, -
-og han sitter i kinosalen og ser gamle svart-hvitt-filmer.
Vi ble alle veldig rørt.
Da lyset ble tent, var det ikke et tørt øye i salen.
Harvey og Bob kom ned på hver sin side og spurte hva vi syntes.
"Hva mener dere? Se på oss. Dere må ha den filmen."
De kjøpte den. Det var et stort vendepunkt, -
-for det var samtidig som "Sex, løgn og videotape" og "Min venstre fot".
De tre filmene forandret alt.
Alle tre filmene viser frekkheten, selvtilliten og dristigheten-
-som kjennetegnet Miramax og Harvey og Bob i begynnelsen.
Mine ansatte og jeg kunne gjøre det filmselskapene gjorde, i søvne.
Miramax skulle skape noe nytt og annerledes.
Som i Star Trek skulle de oppsøke nye verdener.
Hemmeligheten bak Miramax er ikke markedsføring, men det skrevne ord.
Det virker som et umake par, men Disney har kjøpt Miramax.
Miramax har utvilsomt hatt stor suksess.
Vi må lage våre filmer med deres ressurser.
MAI 1993
Suksessen fikk Disney til å kjøpe Miramax.
Disney var usynlig.
Harvey og Bob hadde frie hender.
De kunne noe Disney ikke kunne, så de lot dem bare gjøre det.
Harvey og Bob fikk gamble med andres penger, og det var de gode til.
På sitt beste var Harvey sjarmerende, morsom og dyktig.
På sitt verste var Harvey et uhyre man ikke ville trosse.
Han var en overherre som inngjøt frykt med motbydelige metoder.
Vi har alle hatt harde sjefer, men det ble verre enn det.
Han var strengere mot mennene.
Jeg har dukket for et par askebegre. Et av dem var av marmor.
Hvis man sto i veien for ham, behandlet han alle dårlig.
Miramax og Harvey knekte mange.
Sånn var det bare. Enten taklet man det, eller så sluttet man.
Miramax ble skapt ved hjelp av handlekraft og å bryte reglene, -
-og det er greit hvis man gjør det profesjonelt og med respekt-
-når man bryter reglene i en bransje.
Men det er ikke greit når det er sjikane, -
-og det foregikk overalt.
Vi visste at Harvey var utro mot kona.
Men vi trodde det var alt, helt til det hadde gått en tid.
En ung kvinne, en av mine venninner ...
Hun var intelligent og dyktig og fikk en jobb tross sterk konkurranse.
En dag møtte ikke assistenten opp, og jeg visste ikke hvorfor.
Jeg snakket med dem jeg delte henne med i en annen avdeling, -
-og de fortalte meg hva det ble hvisket om.
Om hva som visstnok hadde skjedd.
Hun hadde levert et manuskript til Harvey i leiligheten i New York, -
-og det endte med en veldig ...
En veldig ubehagelig episode.
En av mine mange oppgaver var å åpne Bobs post.
Det var ikke uvanlig å motta brev fra advokatbyråer.
Men dette brevet var ikke et slikt brev.
I brevet ble det meddelt-
-at de ville anmelde Harvey for seksuelt overgrep.
Jeg leste det tre-fire ganger, -
-helt til jeg ble virkelig sint.
Jeg måtte ta et valg. Enten måtte jeg svelge det ...
Sånn er jeg ikke.
Så jeg gikk inn og ga ham de andre brevene, -
-som han måtte ta seg av, -
-og til slutt ga jeg ham konvolutten fra advokatbyrået.
Hun skrev under på å holde det fortrolig og mottok en pengesum.
Det skjedde i løpet av to-tre dager.
Jeg sluttet like etter. Da jeg forlot Bobs kontor, -
-pekte jeg på ham og sa: "Jeg sier opp. Broren din er et svin."
I ettertid føles det ille at jeg ikke bare sa opp-
-da min venninne ble utsatt for seksuelt overgrep av ham.
Det må jeg leve med.
Her ser jeg litt forvirret ut på min første filmfestival i Cannes.
Harvey og jeg på en lystbåt.
Det er meg som purung på kontoret. Det var like før jeg sluttet.
Da Harvey kom til England, jobbet han på Savoy Hotel.
Assistenten måtte vekke ham, hvilket medførte bryting på sengekanten.
Han dusjet, og man måtte være der mens han var naken.
Han sa at jeg måtte leve med det og ikke være så prippen.
Han hadde ikke tid til å ta hensyn til fintfølende meg.
Når man er 23 år, og det er ens første jobb, tror man på det.
Så jeg tenkte at han var en viktig mann-
-som ikke hadde tid til å kle på seg når han var trøtt.
Han ba meg massere ham, og jeg var alltid frekk og svarte igjen.
Så jeg var ikke redd, men det var psykisk krevende-
-fordi man alltid kjempet for å holde hodet over vannet.
Men det var et veldig spennende miljø.
Man spiste middag med Sean Connery og Leonardo DiCaprio.
Energien hans fikk deg til å føle at du var i verdens navle.
VENEZIA, ITALIA 1998
Jeg hadde ansatt en assistent. Når jeg intervjuet folk, -
-sa jeg at han oppførte seg upassende.
Hvis man var robust, ville det gå fint, for det var min erfaring.
Den kvelden var det første gang min kollega var alene med ham, -
-og han prøvde å voldta henne, hvilket hun fortalte neste dag.
Det var den mest sjokkerende beskjeden jeg hadde fått, -
-og jeg konfronterte straks Harvey.
Han fortalte meg ingenting, -
-og så sverget han på sine kone Eves og sine barns liv, -
-hvilket jeg oppfattet som en innrømmelse, -
-for det hadde jeg bare hørt ham gjøre for å slippe ut av fengsel.
Det var hans største nødløgn når han hadde problemer.
Jeg visste ikke hva jeg skulle gjøre.
Vi hadde ingen beviser, og da vi var tilbake i England, -
-ville hun ikke gå til politiet, og det måtte jeg respektere.
Da jeg sa opp, ble jeg bombardert med telefoner fra ham-
-og mange fra ledelsen i New York.
Jeg tror jeg fikk 17-18 beskjeder. Det fortsatte hele kvelden.
Jeg følte at jeg var i fare og kunne få behov for beviser i retten.
Nå skal dere høre.
Zelda, det er Harvey. Jeg vil gjerne møte deg i kveld, -
-så vi kan snakke om hvordan vi kan gjøre dere fornøyd.
Jeg har vært veldig lojal, og jeg trenger din hjelp.
Vær så snill å ringe meg. Jeg ber deg. Takk.
Det er Harvey igjen. Jeg prøver igjen litt senere. Vi snakkes.
Jeg håper vi kan løse dette på en god måte for alle.
Det er Harvey. Kan du ringe meg og fortelle hva som foregår?
Det er veldig viktig, så hvis du vil ringe ...
Ring meg på kontoret. Takk.
Jeg skriver om medier og kommunikasjon i The New Yorker.
Jeg ville fortelle en historie om Hollywood fra en personlig vinkel.
Vi besluttet å skrive om Harvey Weinstein.
Jeg var interessert i makt og maktmisbruk, -
-og jeg hadde hørt historier om hans maktmisbruk og tyranni.
Jeg hadde selvsagt hørt om og bevitnet talentet hans.
Jeg tilbrakte mye tid alene med ham og som flue på veggen.
Jeg kom over en episode-
-hvor han prøvde å voldta en kvinnelig ansatt i Miramax.
Det hadde vært voldsomt, og hun var redd.
Hun hadde snakket med Zelda Perkins, Harveys assistent, -
-og Harvey betalte 250 000 dollar for at de skulle holde tett om det.
23. OKTOBER 1998
Jeg prøvde å finne ut hvordan jeg kunne gjøre det godt igjen.
Etter mitt syn ville det være å be om et veldig stort beløp-
-som ville antyde forbrytelsen.
Betalingen ville vise hvor skyldig han var.
"Jeg skriver angående avtalen om din oppsigelse hos Miramax."
Deres ønske var veldig enkelt.
Vi måtte aldri nevne noe-
-som hadde med Miramax, Harvey, Bob eller episoden å gjøre.
Men det ble ganske uhyggelig-
-da vi ikke fikk snakke med en psykolog.
I så fall måtte psykologen skrive under på en taushetserklæring.
Hvis psykologen brøt avtalen, måtte vi stå til ansvar.
Da ville vi brutt avtalen.
Det sto også at i tilfelle det ble rettssak, -
-måtte vi bistå for å hjelpe Miramax.
De truet oss fra alle retninger.
Ken Auletta fant meg i Guatemala.
Han ringte på mobilen min, og jeg ble livredd.
Jeg trodde jeg ville havne i fengsel hvis jeg brøt avtalen.
Jeg trodde han hadde gjort det, men ingen ville si det offisielt.
Jeg hørte historier som kunne avfeies som rykter uten navn.
Man må ha bevis, så vi måtte trykke artikkelen uten Zeldas historie.
Det var veldig frustrerende, for han var en voldtektsmann, -
-og han ville gjøre det igjen.
Jeg fikk kontakt med en modell som tok meg under sine vinger.
Hun inviterte meg på fest.
Jeg fikk Harvey Weinstein, som jeg ikke kjente, til bords.
Han var avslappet og snakket om familie og småbylivet.
Han snakket lidenskapelig om bransjen. Som en filmnerd.
Som en som elsket å fortelle historie, og han var stolt av det.
Han var sikker på at jeg ville klare meg fint, og han ville hjelpe meg.
Jeg trodde virkelig at han var et geni-
-som kunne oppdage en som Gwyneth Paltrow.
Da vi skulle gå, sa han: "Vi har mer å snakke om."
"Vi må snakke om hva som skal skje. Kan du gi meg skyss til hotellet?"
Han spurte om vi skulle snakke videre i suiten hans, -
-og selv om klokka var mange, tenkte jeg:
"Enten sier jeg nei og drar hjem, eller så sier jeg ja til møtet."
Jeg visste at det var en risiko, men man tar sjanser-
-når man er ung og prøver å lykkes i en umulig bransje.
Han ville ikke snakke om jobb lenger.
Han la armen rundt meg, som om vi var gamle venner.
Han sa: "Det er vel greit? Vi er venner, ikke sant?"
Han tok av seg skjorta og foreslo at jeg gjorde det samme.
Jeg sa at jeg hadde kjæreste, og han sa:
"Jeg er gift. Det har ingenting å si. Alle gjør dette."
Han nevnte et par skuespillerinner som hadde vært med i hans filmer, -
-som om vi alle var venner, og det bare vare en del av Hollywood.
Det virket usannsynlig-
-at alle disse kvinnene ville gått så langt for å få jobb.
Vi hadde en rar forhandling om hva jeg var villig til å gjøre.
Jeg ville ut derfra, men jeg var redd for å gjøre ham sint.
Han la seg på senga, -
-og jeg sto over skrevs på ham.
Jeg bøyde meg ned og lot som om jeg var interessert i massasje.
Jeg sa jeg måtte dra fordi noen ventet på meg.
Jeg kom med en unnskyldning, og han fulgte meg til døra-
-og oppførte seg som om jeg hadde bestått en slags prøve.
Han skulle se hva som dukket opp til meg.
Adrenalinet boblet i meg.
Det føltes som om jeg hadde unnsluppet med nød og neppe.
Jeg burde ha holdt meg unna ham på det tidspunktet, -
-men jeg trodde virkelig på framtida mi.
Jeg hadde avvist ham, og han visste at jeg ikke ville ligge med ham.
Jeg hadde all grunn til å håpe-
-at han bare ville hjelpe meg.
Det ønsket jeg virkelig å tro.
Juliette Binoche i "Den engelske pasienten".
Anthony Minghella for "Den engelske pasienten".
Oscaren går til "Den engelske pasienten".
"Den engelske pasienten" selger godt. Filmen vant ni Oscar-statuetter.
Roberto!
Weinstein-brødrene har gjort det igjen ved Oscar-utdelingen.
Harvey var opptatt av Oscar-utdelingen.
Han forsto den økonomiske verdien av å vinne Oscar.
Harvey var den første som skapte et team av Oscar-eksperter.
I ti år på rad ble en av våre filmer nominert. Det var ikke tilfeldig.
- Gud velsigne Weinstein-brødrene. - Harvey Weinstein trodde på oss.
Det endte med at Harvey ble takket mer enn Gud.
Festene, gavene til medlemmene av akademiet.
De private visningene med regissøren og overdådige middager.
Det ble skapt av Harvey.
Noen vil kalle det grådighet, hvilket Harveys figur også viste, -
-men det var tydelig i alt han gjorde.
Han ville alltid ha mer. Mer presseomtale, bedre salg, -
-flere gode anmeldelser, flere filmer, flere stjerner, flere fester.
Jeg vil takke Harvey Weinstein.
Det er utmattende og forteller at man prøver å fylle et tomrom.
"Shakespeare in Love".
Det handler om makt. Harveys karriere handler om innflytelse og makt.
Han så seg selv som sheriffen. Han kalte seg selv det.
Vreden og maktmisbruket kan ikke skilles fra geniet. Det er tragedien.
Takk til Mark Gill og Marcy Granata, som er fantastiske markedsførere.
Ingen inspirerer meg mer enn Bob, som er min partner og beste venn.
Weinstein-brødrene forguder familien og dreper alle andre, som mafiaen.
Skjebnens ironi vil at de verste kampene sto mellom Harvey og Bob.
Man måtte aldri komme mellom brødrene.
De var sterkt lojale samtidig som de ville drepe hverandre.
Harvey var oppfarende. Alle visste hva Harvey mente, for han sa det.
Man visste aldri med Bob.
Bob var mer ulmende.
Han var mer lavmælt.
"Det må du ikke spørre om."
Bob er mye mer sjenert og iblant sosialt keitete.
Samtidig er Bob mer et vanlig menneske enn Harvey.
Bob har ekte venner og går på baseballkamp for å hygge seg.
Harvey har ikke slike forhold til noen.
Harvey jobber alltid. Om ikke annet, så med å være Harvey Weinstein.
Jeg ble født i Brooklyn, og så flyttet vi til Queens.
Vi bodde i et leilighetskompleks som het Electchester, -
-og vi hadde en veldig fin barndom.
Der er Harvey med tversoversløyfe og utstående ører. Han ser glad ut.
Alle ser glade ut. Cubakrisen kom først et par år senere.
Han var ikke særlig sosial. Han var en outsider.
Han deltok ikke i idrett eller noe. Han skilte seg ikke ut.
Det var først da han begynte på college-
-at han fikk ord på seg for å være ubehagelig.
Det gikk folk på nervene at han oppførte seg som Gudfaren.
Han var usikker på utseendet. Han syntes han var stygg.
Harvey var alltid på vakt og følte at han måtte kjempe mot etablissementet.
Jeg føler meg fortsatt som en underdog.
Sånn hadde jeg det som ung, og jeg har det iblant slik fortsatt.
Derfor liker jeg å lage filmer om underdogs.
Han gjorde inntrykk og skremte folk slik gangstere gjorde det.
Han var ikke falsk. Han sa det han mente, som Skipper'n.
Han ville bevise at han var konge på haugen.
Han var det en stund i den uavhengige filmbransjen.
Da var det fest hver kveld i New York.
Fester for parfymer, bøker, filmpremierer og TV-premierer.
Det var røde løpere overalt.
Jeg så folkene som styrte kvelden, hver kveld.
Man så ofte Donald Trump og Harvey Weinstein på samme fest.
Da hadde Miramax en rekke store prosjekter på gang.
Masse kjendiser. Alle ville være med.
Scenen med nålen i hjertet i "Pulp Fiction" er genial.
Harvey Weinstein hadde god smak. Han lagde gode filmer
Det var faen så fjernt!
Dæven!
Han forsto seg på godt materiale.
På 90-tallet gjenskapte Harvey noe av fortidas romantikk.
Det var det amerikanske eventyret om-
-hvordan man blir stjerne, kunstner.
Mange i filmbransjen er tiltrukket av den drømmen.
Og Harvey var veien dit.
Miramax var toppen, og Harvey fikk ting til å skje.
Skuespillere kunne spille gode roller.
Det var spennende for en ung skuespiller.
Det var en spennende tid.
Hei. Jeg heter Paz. Hyggelig å møte deg.
Jeg forestilte meg, som mange andre i bransjen, -
-at skuespillerinner lå med Harvey for å fremme karrieren.
Ikke fordi de var forelsket i ham.
Jeg gikk bare ut fra at mange skuespillerinner gjorde det.
Det er ikke merkelig i mine øyne.
Harvey utstrålte makt.
For alle mektige menn er kvinner bare en del av det.
De følger med makten. De blir tiltrukket av makten.
Som insekter som tiltrekkes av lys.
Jeg er født med en øyesykdom.
Jeg ser ingenting oppe, nede eller til siden, og jeg er nattblind.
Så jeg har jobbet hardt for aldri å virke blind.
Jeg fikk en audition for en rolle.
Han rakte meg manuskriptet og ba meg lese fire sider.
Jeg møtte en av Hollywoods mektigste menn. Jeg var smigret.
Jeg forsto at det var et privilegium.
Jeg ble skremt av ham og makten hans.
Han er fysisk frastøtende.
Men alle de andre skuespillerinnene var sammen med ham, -
-så jeg følte at det var noe man gjorde.
Han spurte om jeg ville ha skyss hjem, og jeg sa ja.
Harvey inviterte meg på middag. Det var en fin kveld.
Leonardo DiCaprio satt ved bordet vårt, og han var hyggelig.
Etterpåfesten skulle fortsette på Harveys hotell.
Det var bare meg i bilen, og da ble det litt ubehagelig.
Hvorfor kjørte jeg ikke sammen med noen?
Jeg skulle spise middag med ham på Beverly Hills Hotel.
I resepsjonen sa jeg at jeg skulle møte Harvey Weinstein.
Mr. Weinstein ville møtes ovenpå.
Han spurte om vi kunne ta en drink hos meg, -
-og jeg var for redd til å si nei.
Vi gikk opp til meg, -
-og det ble fort veldig ubehagelig.
Jeg var veldig glad, for det var nå karrieren skulle skyte fart.
Jeg fikk jobbe for et stort studio og en viktig person i bransjen.
Det er vanskelig å snakke om, men jeg skal prøve.
Jeg var nok litt i sjokk, -
-og jeg var i en situasjon jeg ikke kom meg ut av.
"Et øyeblikk." Han reiste seg opp. "Det er én ting til."
Han sa: "Jeg vil se brystene dine." Jeg sa: "Sånt gjør jeg ikke."
"Jeg er stiv i nakken. Kan du massere skuldrene mine?"
"Jeg er stiv i nakken." Jeg sa: "Så forferdelig."
"Jeg får tak i en massør. Jeg kjenner en god massør."
Han gikk inn på soverommet.
Han sa: "Nei, Rosanna." Så tok han hånden min.
Han grep hånda mi, og han hadde ereksjon.
Jeg rygget unna, og han sa: "Du begår en veldig stor feil."
"Det er brystene dine. Vet du hvem jeg er?"
Jeg sa: "Ja." Han sa: "Vet du virkelig hvem jeg er?"
Jeg ga mitt livs verste massasje, og jeg så-
-at massasjen hadde en større virkning enn forventet.
Da slo overlevelsesinstinktet inn, og jeg kom meg ut.
"Jeg kan knuse karrieren din slik at du aldri får jobbe i denne bransjen."
"Så vis meg brystene dine." Jeg sa: "Nei. Sånt gjør jeg ikke."
Så sa han: "Bygningen er låst. Du kommer ikke ut den veien."
Så pekte han ned til enden av gangen på en dør til trappeoppgangen.
Jeg visste ikke om det var noen der, eller om han ville følge etter.
Han visste at jeg er nattblind.
Og trappeoppgangen var bekmørk.
Han dro opp kjolen min, og jeg var skrekkslagen.
Jeg gjorde ikke motstand.
Man stivner og vil bare få det overstått.
Man er redd for å bli skadet.
Når man leser om voldtekt, -
-så sier jenta nei og gjør motstand, -
-men sånn er det ikke.
Han overmannet meg, -
-så jeg kunne ikke slippe unna.
Harvey utførte oralsex på meg.
Med makt.
Uten mitt samtykke.
Jeg visste ikke hva jeg skulle gjøre, -
-og jeg var redd for at han ville voldta meg.
Jeg var veldig redd for at han skulle trenge inn i meg.
Så jeg stivnet. Jeg forsvant i mine egne tanker.
Det var som om jeg svevde over kroppen min mens det skjedde.
Da det var overstått, -
-ville jeg skjære det ut av meg på en eller annen måte.
Det var en liten latinamerikansk renholder som spurte:
"Kommer du fra fjerde etasje?"
Han onanerte ... og gjorde seg ferdig.
Jeg visste jeg ville få problemer fordi jeg ikke deltok.
Da jeg ville fortelle det, sa folk at jeg burde holde munn.
Jeg gikk ikke til politiet fordi jeg var redd han ville knuse meg.
Han ville si at det var frivillig, og at jeg var en løgnaktig hore.
Jeg husker at da jeg gikk, -
-sto hans ansatte ved foten av trappa og ventet på å komme inn.
Jeg vet ikke hvor mye de visste.
Jeg reiste ofte med Harvey, og én gang hadde jeg gjort en feil.
Han sa: "Du er klok nok til å være meg."
"Hvis du ikke vil være meg, kaster du bort tiden."
"Gift deg med en feit, rik jøde, for du duger kanskje bare til fødsler."
Når man er ansatt, -
-kan man ikke betvile sjefens hensikter.
Da ville jeg fått sparken.
Da Harvey møtte kvinner, ble vi sendt ut til de var borte.
Min oppfatning var at det var avtalte forhold.
Det banket på hotelldøra, -
-og der sto en kvinne som skalv og gråt.
Jeg inviterte henne inn og spurte hva som var i veien.
Det tok litt tid før hun kunne si noe, og hun fortalte-
-at han hadde tvunget henne til å massere ham.
Jeg måtte gjøre noe.
Så jeg leverte en klage som senere ble kalt "notatet".
Jeg håpet-
-at ved å skrive ned mine og andres opplevelser, -
-så ville den som leste det, ikke kunne se bort fra det.
Jeg begynte i reklamebransjen og vet hvordan man skjuler skandaler.
Harveys nærmeste tok seg av advokatene og forlikene.
En medskyldig har ikke nødvendigvis deltatt.
Når man tier, er man også medskyldig.
Hvorfor skulle man gjøre det? På grunn av pengenes makt.
Det er mye enklere å følge strømmen-
-og ikke lage bråk, for alle får en bit av kaka.
Når man tenker over Hollywoods delaktighet, -
-gjelder det agenter, ledere i filmselskap, produsenter, -
-skuespillere og medarbeidere.
Jeg har veldig delte følelser for min opplevelse med Harvey.
Livet mitt er bedre fordi jeg har jobbet sammen med Harvey.
Vi som var med på toget, fikk mye ut av det.
Vi reiste til fantastiske steder og gjorde fantastiske ting, -
-og nå føler vi oss skyldige for-
-å ha opplevd noe positivt-
-når vi innser at andre opplevde mye negativt.
Jeg har aldri opplevd at Harvey har oppført seg upassende.
Men jeg hørte rykter om-
-at skuespillerinner lå med Harvey for å få bedre roller.
De som hadde fått store roller, gikk det rykter om.
Men det ble alltid sagt: "Hun lå med Harvey for å få rollen."
Det var aldri han som ble nevnt.
Det var alltid kvinnen som hadde vært den aktive.
"Hun har sugd Harvey, hun knullet Harvey."
Det gikk noen år, -
-og jeg hadde avfunnet meg med det som skjedde, og min oppførsel.
Jeg ringte hvert halve eller hele år bare for å si-
-at jeg hadde fått en rolle som gikk veldig bra.
For å holde kontakten.
På et tidspunkt skulle han til filmfestivalen i Toronto, -
-og han foreslo at jeg kom innom.
Jeg hadde snakket med assistenten hans, -
-som ba meg møte dem på hans rom før middag.
Han skulle i en middag, og jeg skulle klemmes inn.
Det virket rimelig, på tross av det som hadde skjedd.
Jeg hadde gjort det klart at jeg ikke var den typen skuespiller.
Assistenten åpnet døra, og hun så litt befippet ut.
Så gikk hun og lukket døra bak seg.
Han kom ut av badet uten bukse.
Han hadde på seg en skjorte som dekte hoftene hans.
Jeg ble veldig ... avskrekket som dere kan tenke dere, -
-og også nervøs, -
-for han var opprørt over noe som ikke hadde noe med meg å gjøre.
Jeg sa straks-
-at det passet dårlig, og han var på vei ut, -
-så vi kunne finne en annen dag. Så rygget jeg mot døra.
Han ble ganske irritert og sa:
"Nå er du her, så la oss snakke litt sammen."
Han ba meg bli med på badet, -
-og jeg sa at det passet dårlig. Jeg ville komme tilbake senere.
Han insisterte på at jeg ble, -
-så selv om hjertet banket for fullt, -
-og jeg følte at jeg var i fare, -
-så ble jeg, for jeg trodde det ville bli verre om jeg gikk.
Jeg fulgte etter ham ut på badet.
Toalettsetet var ødelagt.
Det så ut som om det var smadret. Det var delt i tre, -
-og det var blod på setet.
Han ba meg se i speilet og sa at han bare ville se på meg.
Så la han hånda på nakken min-
-og holdt meg på plass mens jeg så på meg selv i speilet, -
-og så begynte han å ta på seg selv bak meg.
Jeg husker det som en scene fra en dårlig film, -
-for det er vanskelig å tro at det var meg.
Men jeg husker at jeg så ham over min høyre skulder.
Jeg husker at jeg tenkte at hvis jeg bare sto stille, -
-så ville det kanskje bli borte, eller så ville jeg forsvinne.
Jeg var nok bare for sjokkert til å røre meg.
Jeg la merke til at han hadde blod på hånda.
Jeg fant på en unnskyldning til å gå, -
-og han fikk ikke gjort seg ferdig.
Jeg var journalist i New York Observer.
Jeg var interessert i de kulturelle forandringene på Manhattan.
Miramax sto i sentrum av disse.
Du har betydd alt for meg, O.
Du er ikke min venn, men min bror.
Miramax' søsterselskap Dimension hadde lagd en ny versjon av Othello.
Den het "O", og mange av datidas stjerner spilte i den.
Deriblant Mekhi Phifer og Josh Hartnett.
Jeg har gått gjennom alt.
Den burde blitt utgitt med pomp og prakt, men selskapet holdt på den-
-under Al Gore og Joe Liebermans valgkamp.
Deres valgkamp var imot vold i pressen.
"O" var et veldig voldelig high school-drama.
Filmens skapere trodde det skyldtes at Harvey var engasjert i valgkampen.
Han håpet at hans økonomiske bidrag ville gi ham en politisk bonus.
Jeg trengte en kommentar fra Harvey, så jeg ble sendt på en fest.
Jeg skulle ledsage en kollega som jeg var kjæreste med den gangen.
Harvey hadde fest for den tidligere MTV-verten Karen Duffy.
Jeg gikk bak Harvey og sa til Rebecca at hun kunne snakke med ham.
Jeg gikk bort til Harvey og sa at jeg hadde et spørsmål om "O".
Han sa at det var brorens film, og så gikk han.
Jeg tenkte at det trodde jeg ikke på, -
-men jeg hadde fått kommentaren til artikkelen min.
Da jeg skulle legge bort båndopptakeren min, -
-kom Harvey plutselig tilbake og sa: "Det kan du ikke bruke."
Jeg sa: "Hva mener du?" Han sa: "Det var fortrolig."
Han prøvde å ta båndopptakeren.
Jeg trykte på opptak og holdt den mot ham, og han ble rasende.
Stemningen endret seg, -
-og jeg så Harvey eksplodere.
Jeg hørte ham rope så høyt han kunne:
"Hvem slapp denne jævla fitta inn på festen?"
Han ropte: "Få den fitta ut herfra! Hun har ikke noe her å gjøre!"
"Hva gjør denne kjerringa her?"
Han ropte så høyt han kunne, til en 23 år gammel kvinne-
-som har stilt et rimelig spørsmål om filmen hans.
Det føltes som om alt var mulig.
At ingenting sikret at dette ville ende godt.
Min kollega og kjæreste Andrew sa: "Harvey, jeg skal snakke med deg."
"Hun er her sammen med meg. Jeg vil høre om Karen Duffy."
Jeg pustet lettet ut. Jeg husker at jeg fikk tak i veskene våre.
Jeg tok dem og signaliserte til Andrew at vi måtte gå.
Jeg sa: "Harvey, vi har behandlet deg pent."
"Du kan ikke kalle folk sånne ting. Det kan du ikke gjøre."
"Nei, jeg vil ikke ha noen unnskyldning. Vi må gå."
Da Andrew sa: "Du må si unnskyld", gjenvant han fatningen.
Han sa:
"Jeg er glad jeg er den jævla sheriffen i denne jævla drittbyen."
Da han så båndopptakeren, forsto han at jeg hadde fått mitt livs sitat.
JEG ER GLAD FOR AT JEG ER DEN JÆVLA SHERIFFEN
I DENNE DRITTBYEN
Han begynte å rope og dyttet Andrew ned et par trinn.
Alle er forferdet over-
-at festens vert slåss med en journalist om en båndopptaker.
Han er fast bestemt på å få tak i den, -
-og det vil jeg ikke tillate, for det er verdens beste sitat.
Han dro Andrew med ut på Sixth Avenue på Manhattan-
-og holdt hodet hans fast mens han begynte å slå ham.
Folk samlet seg som om det var slagsmål i skolegården.
Jeg husker bare at det var surrealistisk.
Jeg tenkte: "Holder Harvey Weinstein virkelig hodet mitt fast?"
Blitzene lynte, og det ble tatt masse bilder.
Det kunne ikke unngå å havne på forsiden av New York Post.
Det var drømmebildet for enhver redaktør i tabloidene.
Hvem ville ikke hatt det på forsida?
Jeg har aldri sett bilder fra den kvelden.
Jeg har aldri sett bilder, og det ble tatt hundrevis av dem.
Det er magi. Det er Hollywood-magi.
Min sjefsredaktør, som jeg hadde stor respekt for, sa:
"Ikke skriv om det."
"Harvey forsvinner ikke. Harvey er Russland. Ikke skriv om det."
Det jeg lærte, var-
-at uansett hvor godt sitatet er, -
-så virker det bare hvis man er sheriff, og det var han den gangen.
Ingen biler eller noe.
Aldri noen av mine saker. Da får dere meg på nakken.
Forsvinn. Ser jeg én bil, tar jeg og Robert De Niro oss av det.
Dere får aldri jobbe her i byen igjen.
Mickey Mouse skilles fra en gammel partner.
Disney og Bob og Harvey Weinstein går hver til sitt.
Weinstein-brødrene får 140 millioner dollar, men må gi fra seg Miramax.
De mistet navnet, som var viktig for dem.
De mistet den katalogen de hadde skapt.
Det er deres ettermæle.
Når man selger, mister man makten, og det kan man komme til å angre.
CANNES, FRANKRIKE
Vi begynner på et nytt, spennende eventyr-
-uten mor og fars navn. Vi bruker fortsatt navnet Dimension.
Hvis noen har et bedre navn enn Weinstein Company, så si fra.
Ingenting er bedre enn Weinstein-brødrene.
Selskapet hadde blitt mye mindre, -
-og de ville satse mer på TV. Alle visste at de slet.
Etter at de forlot Disney, brukte de 1,2 milliarder dollar, -
-som var lån, obligasjoner og investeringer.
Man kunne se skriften på veggen.
Jeg skrev en historie om Hollywoods mørke side.
Det skulle handle om problemer som diskriminering og sextrakassering.
Jeg oppdaget at historiene vendte tilbake til samme mann.
Harvey Weinstein var kjent for å være en tyrann, -
-men man begynte fort å høre historier om seksuelle overgrep.
Det gikk opp for meg at dette var en enormt stor historie.
Det er meg en stor ære å overrekke prisen-
-til min venninne og heltinne Hillary Rodham Clinton.
Jeg skrev om Hillary Clinton våren 2017, etter at hun tapte i 2016..
Jeg møtte Harvey for første gang på mange år.
Jeg kunne nesten ikke tro det. Han hadde vært så velkjent.
Jeg tenkte: "Makten din svinner, makten er nedadgående, -
-men du bruker den fortsatt."
"Du utøver fortsatt makten du har. Hva gjør du her?"
Men da jeg så ham sammen med de mektige feministene, -
-så satset han pengene sine på å beskytte seg selv-
-ved å fremstille seg som feminist, og støtte sterke kvinner.
Det var det han var ute etter, og slik han hadde skjult alt dette.
Jeg sluttet å tro at min historie ville bety noe, -
-for ingen kunne vinne mot ham.
I starten trodde ingen kvinner på at det ville komme fram, -
-og langt mindre få noen betydning.
Noe av det som gjentok seg når jeg snakket med kildene, var-
-hvor redde de var for ting som hørtes ut som noe fra en film.
Spioner som fulgte etter dem og infiltrerte folks liv.
Jeg begynte selv å motta truende samtaler, så det var sant.
I årevis hadde Harvey Weinstein hørt-
-at noen ville anklage ham for overgrep og sjikane, -
-og man fikk folk til å skrive under på taushetserklæringer.
Men i 2016 fikk han nyss om noe mye større.
En gruppe mennesker ville så fram offentlig.
Derfor vervet han en hær av journalister, advokater-
-og privatetterforskere. Han visste at dette var stort.
Harvey brukte en rekke privatetterforskere.
Det mest eksotiske var Black Cube, som ble drevet av Mossad-medlemmer.
Dette er kontrakten mellom Black Cube og Harvey Weinsteins advokatbyrå.
"Målet er å identifisere hvem som står bak svertekampanjen-
-og hjelpe til med å stoppe den."
Det er Harvey Weinsteins liste over folk-
-han mistenkte for å medvirke i de negative sakene om ham, -
-og dette er en Black Cube-rapport om Rosanna Arquette.
"Klienten mistenker Rosanna for å delta i kampanjen-
-ved å spre falske beskyldninger om ham i mediene."
Dette var ekstremt dyrt.
Vi snakker om den ene etter den andre av de best betalte advokatene, -
-og de hyrer verdens dyreste privatetterforskere.
Black Cube alene kostet flere hundre tusen dollar.
Harvey Weinstein brukte alle midler for å stoppe historien.
De brukte mye energi på å finne bilder-
-hvor han ses i vennlig lag sammen med kvinner etter påståtte overgrep.
Det er en motbydelig taktikk for å sverte kvinner.
Men det er veldig typisk ved seksuelle overgrep-
-at kvinner fotograferes sammen med overgriperen senere.
Ofte fortrenger folk traumet og fortsetter på den røde løperen.
Man smiler, men man dør inni seg.
Det føltes som om jeg måtte gjenerobre seksualiteten min.
Så jeg ville gjøre fotoshoots hvor jeg følte meg vakker, -
-og ta tilbake det han tok fra meg.
Noen av de andre kvinnene kunne tro at det var noe galt med meg, -
-og at Harvey kunne bruke det mot meg.
Jeg ville føle meg tiltrekkende igjen.
Folk visste at det svinet hadde voldtatt meg.
At det uhyret hadde vært inni meg.
Jeg fikk høre at jeg trengte flere troverdige kvinner.
Uansett hvor mange kvinner som fortalte hva som hadde skjedd.
Jeg måtte flytte, og jeg ble forfulgt.
Agentene som forfulgte kvinnene, kom etter meg.
Harvey Weinstein oversvømte mine medarbeidere med trusler om søksmål.
Jeg var i tvil om jeg ville klare å fullføre, -
-eller om jeg måte svikte kvinnene som prøvde å avsløre dette.
Så det var et stort gjennombrudd-
-å høre Harvey Weinstein på politiets opptak.
Kom inn. Jeg skal ta en dusj. Du kan ta deg en drink.
- Kan jeg bli i baren? - Nei, du må komme inn.
- Nei. Jeg vil gå ned. - Du får aldri seg meg igjen.
- Hvis du ydmyker meg ... - Jeg føler meg bare utilpass.
Vi skal ikke krangle i gangen. Jeg gjør ingenting.
- Jeg sverger på mine barns liv. - Jeg føler meg veldig utilpass.
Bli med inn et øyeblikk. Du kan gå hvis du vil.
- Hvorfor befølte du meg i går? - Unnskyld. Det er jeg vant til.
DET ER JEG VANT TIL.
Da jeg fikk det opptaket, kunne jeg ikke stoppe.
Det var en rykende pistol, -
-så jeg gikk til Ken Auletta på The New Yorker.
Ronan Farrow ringte meg våren 2017 og sa:
"Jeg leste artikkelen din om Harvey. Nå skal du høre hva jeg driver med."
Han hadde åtte vitner som ville stå fram, -
-noe jeg ikke hadde klart, og så hadde han politiets opptak.
- Bli med inn. - Jeg føler meg veldig utilpass.
Bli med inn et øyeblikk. Du kan gå hvis du vil.
- Hvorfor befølte du meg i går? - Unnskyld. Det er jeg vant til.
Da The New Yorker hørte opptaket og leste vitneforklaringene, -
-gikk vi i gang med å samle mest mulig så fort som mulig.
Jeg spurte Ronan hvorfor saken ikke ble publisert.
De jobbet fortatt med den.
Så hørte jeg at New York Times jobbet med en sak.
Vi hadde jobbet døgnet rundt i flere uker. Vi hadde knapt sovet.
Når man er så ikke i en sak som skal publiseres, -
-er det lett å glemme hvilken reaksjon som vil komme.
Vår største frykt var ikke Harvey Weinstein-
-eller hans betalte spioner, eller forsøk på å skremme oss, -
-men at det ikke ville lykkes å få saken publisert, -
-og at vi måtte leve med dette resten av livet.
Folk var redde for å si noe.
I stedet gikk det rykter og offentlige vittigheter.
Gratulerer til de fem som slipper å late som de liker Harvey Weinstein.
Jeg er ikke redd for noen.
Jeg har avvist samleie med Harvey Weinstein tre av fem ganger.
Hva er ditt råd til unge jenter som flytter til Hollywood?
Jeg blir anmeldt for injurier hvis jeg sier det.
Hvis Harvey Weinstein inviterer deg til fest på et hotell, så si nei.
"Jeg er en 28 år gammel kvinne som prøver å gjøre karriere.
Harvey Weinstein er 64 år, verdensberømt og direktør.
Maktbalansen mellom oss er til Harvey Weinsteins fordel."
Da jeg skrev notatet, følte jeg ikke at jeg hadde noe valg.
Da notatet ble lekket og trykt i New York Times, -
-kunne jeg ikke ha forestilt meg-
-hvilken virkning det ville få.
Harvey Weinstein har betalt seg ut av anklager om overgrep i mange år.
"Maktbalansen mellom oss er til Harvey Weinsteins fordel."
beskyldninger som følger samme mønster
MAKTMISBRUK
taushetskultur angående seksuelle overgrep
"Men nå tror jeg sannhetens øyeblikk er kommet."
Jeg leste det måpende.
private avtaler på hotellrommet
De gjenga kvinnenes opplevelser, som om de skrev om meg.
Jeg kunne ikke begripe at de fortalte historien.
De hadde mot til å fortelle historien så lenge etter.
De var ikke de første som prøvde, og det hadde blitt lagt lokk på det.
Det betyr mye å se det komme fram i lyset.
Harvey Weinstein anklages for flere tilfeller av overgrep.
Miramax-medstifteren skal ha inngått åtte forlik.
Weinstein uttaler at han vokste opp i en annen tid.
Han vet at han har påført mye smerte og ber om unnskyldning.
Jeg tror ikke han forstår det. Sånne folk forandrer seg ikke.
Det sier man om pedofile og voldtektsmenn.
De forandrer seg ikke. Han ble bare flinkere til det.
Han ble mer vågal, og fordi han var mektigere, -
-slapp han unna med det med flere kvinner og på åpenbare måter.
En av Hollywoods mektigste menn er sparket med øyeblikkelig virkning-
-av styret i filmselskapet han var med på å stifte.
Weinsteins kone har meddelt at hun går fra ham etter anklagene.
- Godt å se at du har det bra. - Jeg har det ikke bra.
Jeg trenger hjelp. Alle gjør feil. Jeg håper å få en sjanse til.
Takk skal dere ha. Jeg har alltid vært lojal mot dere.
Ikke som de drittsekkene som behandler dere for jævlig.
- Oppsøk hjelp. - Takk.
Vi er fornøyde med etterforskningen.
Den tidligere filmmogulen overga seg til politiet omgitt av kameraer.
Han er blitt beskytte så lenge, og i dag mistet han den beskyttelsen.
Det er ikke enkeltopplevelser. Det er felles opplevelser.
Det er et mønster, og nå må han stå for retten.
Jeg så Wonder Woman på flyreisen hit-
-for å føle meg heltemodig, selv om jeg ikke gjorde det.
Chris Pine har en god replikk. Han sier:
Hvis man ser noe som er galt, kan man gjøre noe eller la være.
Jeg har allerede prøvd å la være.
Jeg tenkte: "Det er perfekt."
MARSJ FOR OFRENE
Midt i skandalen fyller to sterke ord sosiale medier.
Kvinner erklærer seg som ofre for overgrep-
-etter Hollywood-mogulen Harvey Weinsteins fall.
Historien har vist folk at det nytter å si fra.
Harvey Weinstein er toppen av isfjellet.
Ingen kunne forutse at det ville starte en bevegelse verden over.
Det er en ny verden. Det er en bedre verden.
Det påpeker maktstrukturer folk kan forholde seg til, -
-for hvis det kan skje i Hollywood, kan det skje overalt.
Det er historien om David og Goliat, som viser at den minste kan vinne.
Det er en revolusjon. Dere kan drite og dra. Hvordan våger dere?
Vi vil ikke tie.
Harveys oppførsel var uhyrlig og bør få rettslige følger.
Men når man utpeker de verste, -
-sparker dem-
-og kanskje setter dem i fengsel og utestenger dem fra bransjen, -
-så mener man at problemet er løst.
Å sette én person i fengsel løser ikke problemet.
Det mest uhyggelige ved saken er at systemet gjør det mulig.
Det vil komme hundrevis av saker i ulike bransjer.
Kvinnene vil bli angrepet, undergravd og dratt i tvil.
Det vil helt sikkert skje.
Det er ikke lenge siden det var umulig å snakke om Harvey.
Det fins en Harvey Weinstein i alle bransjer, -
-og det fins veldig mektige mennesker-
-folk ikke tør fortelle sannheten om.
Etter intervjuet kjemper jeg videre med modige kilder-
-for å få dem til å ta sjansen og fortelle om vanskelige hendelser.
Den utfordringen står folk som misbrukes, overfor hver dag.
Harvey Weinstein benekter alle anklager.
Han avviser å skal ha hevnet seg på kvinner som avviste ham.
Ifølge Bob Weinstein kjente han ikke til-
-at broren skal ha begått overgrep før sakene i 2017.
Det er ikke over.
Det fortsetter.
Tekst: Jørn-Are Haugli Johansen Scandinavian Text Service 2019